Aalborg Stiftstidende, 1828-01-07
Blandinger. Fra Plymonth meldes, at Linieskibet Genua, som tog en saa kraftig Deel i Træfningen ved Navarin, er hjemkommet dertil efter 27 Dages Seilads fra Malta, og har medbragt de jordiske Levninger af sin Chef Captain Bathurst. Det har bragt adskillige nærmere Omstændigheder ved denne store Søsejer. En uhyre Mængde Mennesker, stimlede til for at see Skibet og dets Mandskab, som saa hæderligen havde medvirket, og i Slaget udstaaet mere end noget af de andre Skibe. Jnteressen forøgedes end mere derved, at en stor Deel af Skibets Officerer og Mandskab hørte hjemme i Plymonth og sammes Omegn. Alle tale med Beundring om Sir Edward Codrington, der under Slaget hele Tiden igjennem gik paa Dækket og svingede sin hvide Hat; det er et stort Guds Under at han i den frygtelige Kanonade kunde gaae Skud forbi. Captain Bathurst blev saaret strax i Begyndelsen af Træfningen og fik siden endnu en Kartæskekugle igjennem Underlivet; han levede i 11 Timer derefter. Kort før hans Død besøgte Admiralen ham og sagde: "Nu Walter, naar Du døer, da skeer det paa Hædersviis, hvortil han svarede "Jeg døer, og det snart, det føler jeg. Jeg haaber Du tager Dig af mine Officerer." Dette lovede Admiralen til stor Glæde og Husvalelse for den Døende. Han vilde gjerne have været begravet paa Malta, men Admiralen synes bedre om at sende Liget til Hjemlandet. En Captain Moore af Marinerne blev begravet ved Foden af Ætna, og en Captain Bell af samme Corps endnu under Slaget kylet overbord. Blandt de Kugler som Tyrkerne affyrede paa Skibet, fandtes paa Dækket to af Sten hver paa hundrede Pund. De tvende Tyrkiske Linieskibe, som sloges med Genua og Albion (?) befandtes efter Slaget at være saare frygteligen tilredte. (Man veed ellers, at Tyrkerne kuns havde tre Linieskibe i Slaget og to af disse sloges med Admiralskibet Asia, men man maa heller ikke tage Alting saa nøie). De havde hver 800 Mand omborde, hvilke moxen alle tilhobe enten omkom eller kvæstedes. Albion havde først faaet Ordre at ødelægge dem aldeles, men han fik siden Modbefaling paa Grund af den vaandefulde Tilstand, hvori de endnu i Live værende Tyrker befandt sig. Efter Slaget viste der sig et frygteligen majestætisk Skue. Kl. 6 og 20 Minuter ophørte Skydningen, Fienden var paa alle Kanter fuldkomment slagen, og med Undtagelse af de tvende omtalte Linieskibe, en Fregat og nogle mindre Skibe var Alt jaget paa Strand, skudt i Sænk, brændt eller brændende, Natten skjulte Synet af flere Tusinde Døde og Kvæstede. Det var blevet aldeles Blikstille, og der var ej en Lyd at høre, paa enkelte Skud nær fra Forterne, der endnu meere forøgede Skuespillets Høitidelighed. Havnen, som faa Timer iforveien var munter og larmende, har nu kuns Ødelæggelsens Spor, der af og til synliggjordes ved brændende Skibes Flammeblus. - Man fortæller mange mærkelige Træk af Heltemod, tildeels endog noget faldende i det Komiske, i dette store Drama: En Midshipman Grey fik sin ene Arm knuset og maatte lade den sætte af heelt oppe ved Skulderledet. Da Saarlægen kom, raabte han: "Kap væk, Brorlille, rap Dig, Spadsen er først halvt forbi; jeg maa nok engang op og banke de Krabater." Man lod ham imidlertid dog ikke komme op paa Dækket igjen. - En Matros blev Benet sat af paa. En anden smed det overbord; da udbrød den Første: Den Onde skal annamme Dig; jeg skal forklage Dig for Captainen. Hvem har bedet Dig at kaste mit Been overborde med Støvlen paa - Der var, som altid finder Sted paa Engelske Orlogskibe, adskillige Kvinder omborde. Disse vare til ikke ringe Hjælp for Saarlægerne. - To Græske Matroser vare paa et Tyrkisk Skib lænkede til en Kanon. Skibet sprang i Luften; Grækerne kom løse og svømmede over til Skibet Genua, hvor de troligen hialp til at betjene Kanonerne indtil Slaget var forbi, da de bleve landsatte i Navarino. (Dette er næppe ganske rigtigt, thi Navarino var dengang og er endnu i Tyrkisk Besiddelse). - Om Aftenen for Slaget vare alle Forberedelser til Slaget saavidt trufne, at endog de fleste Officerer havde gjort deres Testament færdigt før de gik tilkøis. - Efter Slaget hoppede en Koksmat vedNavn Phelan, Jrelænder af Fødsel, omkring som om han var fjantet, og da man spurgte ham om Aarsagen, svarede han, at han var glad over at den store Kjedel var forbleven heel og ubeskadiget, og ikke truffen af en eneste Kugle. - Da Tyrkernes Admiral efter Slaget var omborde i Linieskibet Asia, skal han med største Koldblodighed have yttret, at dette Slag vil koste ham hans Hoved. - Tyrkernes Tab angives at have været i det Mindste 10000 Mand. De havde bundet deres Kanonerer til Kanonerne, og de Kvæstede kastede de overbord, saasnart de ikke kunde bruges længere.